**Magyarországi Fegyveres Biztonsági Őrök Szakmai**

**Egyesülete**

**Alapszabálya**

A Magyarországi Fegyveres Biztonsági Őrök Szakmai Egyesület

Taggyűlése a mai napon az Egyesület Alapszabályát az alábbi tartalommal fogadta el:

I.

Általános rendelkezések

1. §.

Az **egyesület neve**: Magyarországi Fegyveres Biztonsági Őrök Szakmai Egyesülete

Az egyesület rövidített neve: MFBŐSZE

 Az egyesület **székhelye**: 2120 Dunakeszi Iskola u.1. IV.19.

**Az egyesület működése: Magyarország területére terjed ki**

**Az egyesület jogállása: a Polgári Törvénykönyvről szóló 1959. évi IV. törvény (a továbbiakban: Ptk.) 61 64. §-ai, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján, önkéntesen létrehozott, választott elnökséggel rendelkező, nyilvántartott tagsággal működő, közhasznú, nonprofit civil társadalmi szervezet, amely önálló jogi személy.**

Az egyesület **mozaik neve**: MFBŐSZE

Az Egyesület pecsétje: az Egyesület neve körpecsétben, fejléces cégbélyegzőben az Egyesület neve, címe, adószáma,

Az Egyesület létrejöttével nem fegyveres szervezet kerül létrehozásra.

Az egyesület határozatlan időre jön létre, működése rendszeres

Az egyesület az **egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján közhasznú társadalmi szervezet.**

A Magyarországi Fegyveres Biztonsági Őrök Szakmai Egyesülete (a továbbiakban: Egyesület) célja az 1997. évi CLIX. Törvény 1§. alapján létrehozott és működtetett fegyveres biztonsági őrségek állományában a 6.§ (1) és (2) bekezdés hatálya alá tartozó fegyveres biztonsági őrök és őrségi szervezetek általános társadalmi érdekeinek érvényre juttatása szakmai- tudományos együttműködésének előmozdítása, oktatásának szakmai továbbképzésének, megoldása. Tevékenységével a Magyarországon dolgozó és e törvény hatálya alá tartozó fegyveres biztonsági őrök, érdekei képviseletét, közfeladatuk ellátásának támogatását, valamint emberi és állampolgári jogainak védelmét kívánja szolgálni.

Az Egyesület céljának megvalósítását szolgáló eszközök

2.§ Az Egyesület célját, különösen a következő eszközökkel valósítja meg:

1. Országos Taggyűlését, évente illetve ha az érdekvédelmi vagy a szakmai célok megvalósítása szükségessé teszi, évi több alkalommal is megrendezi a Magyarországi Fegyveres Biztonsági Őrök Szakmai Egyesülete értekezletét.
2. Vitaüléseket rendez
3. Véleményt nyilvánít a tagjait érintő, a szakmai céljaival összefüggő, a működési területén készülő jogszabályok tervezeteiről
4. Az Országgyűlés Civil Irodáján a Belügyminisztérium valamint az Országos Rendőr-főkapitányságon keresztül részt vesz a fegyveres biztonsági őrségeket érintő jogszabályok megalkotása és módosítása véleményezésében
5. Szakmai pályázatokat hirdet meg
6. Javaslatokat tesz a fegyveres biztonsági örök, parancsnokok, vezetők továbbképzésére és azokban közreműködik
7. Együttműködik a közbiztonság javítása érdekében a Rendőrséggel, a Polgárőrséggel, a Katasztrófavédelemmel, a Tűzoltósággal polgári biztonsági szakma szervezeteivel
8. Nemzetközi kapcsolatokat tart fenn, külföldi szakmai szervezetekkel és tapasztalatcseréket szervez

A Magyarországi Fegyveres Biztonsági Őrök Szakmai Egyesülete Ectv. 2. §. 20. bekezdése értelmében közhasznú tevékenységeket folytat, a létesítő okiratban megjelölt közhasznú tevékenység teljesítését közvetlenül vagy közvetve szolgálja, ezzel hozzájárulva a társadalom és az egyén közös szükségleteinek kielégítéséhez.

Az egyesület:

1. nyilvántartott tagsággal rendelkezik (Ptk. 61. § (1) bekezdés);
2. nem zárja ki, hogy tagjain kívül más is részesülhessen a közhasznú szolgáltatásaiból (Ectv.

 34. § *(1)* bekezdés *a)* pont);

1. gazdasági-vállalkozási tevékenységet csak közhasznú vagy a létesítő okiratban

meghatározott egyéb céljainak megvalósítása érdekében, a közhasznú célok megvalósítását

nem veszélyeztetve végez (Ectv. 34. § *(1)* bekezdés *b)* pont);

1. gazdálkodása során elért eredményét nem osztja fel, azt a létesítő okiratában

(Alapszabályában) meghatározott közhasznú tevékenységre fordítja (Ectv. 34. § *(1)*

bekezdés *c)* pont);

1. közvetlen politikai tevékenységet nem folytat, szervezete és működése pártoktól független

és azoknak anyagi támogatást nem nyújt (Ectv. 34. § *(1)* bekezdés *d)* pont, és Ptv. 2. § *(2)*

bekezdés);

1. a közfeladatok ellátásával kapcsolatos adatai közérdekűek, tevékenységének és gazdálkodásának legfontosabb adatait az Ectv. 30. § (1) bekezdésében foglaltaknak megfelelően nyilvánosságra hozza az egyesület hivatalos honlapján (www.fboosze.hu)

II.

 Az Egyesület gazdálkodása

3.§ (1) Az Egyesület éves költségvetési terv alapján gazdálkodik. Bevételeit a tagdíjak, támogatások és egyéb forrásokból származó pénzeszközök képezik

1. Az Egyesület - céljai megvalósítása gazdasági feltételeinek biztosítása érdekében - vállalkozási tevékenységet is folytathat
2. Az egyesület tartozásaiért saját vagyonával felel. A tagok az egyesületnek fizetett tagdíj mértékéig köteles helytállni.
3. Az egyesület gazdálkodása során elért eredményeit nem oszthatja fel. Azt a létesítő okiratban meghatározott tevékenységre fordíthatja.

III.

Az Egyesület tagjai

4.§

1. Az Egyesület tagsága, egyéni tagokból és társult szervezetekből áll.
2. Egyéni tagok a rendes tagok.
3. Társult szervezetek azok a jogi személyek, amelyek csatlakozási szándékukat ás együttműködési készségüket saját alapszabályaik szerint arra jogosult szerveik útján kinyilvánították és az Egyesület tagfelvételre feljogosított szerve, azt elfogadta

5.§ Az Elnökség, illetve a helyi csoportok vezetőinek kizárólagos hatáskörébe tartozik a tagfelvétel. A tagokat az Elnökség nyilvántartásba veszi és a rendelkezésre álló adatokat az adatvédelmi szabályoknak megfelelően őrzi és kezeli.

6.§ ***A rendes tagok felvétele, belépési nyilatkozat alapján az Elnökség, illetve a helyi csoport vezetőjének joga. Az Egyesület egyéni tagjai sorába kérheti felvételét az, aki az 1997. évi CLIX. Törvény 1§. alapján létrehozott és működtetett fegyveres biztonsági őrségek állományában teljesít szolgálatot figyelemmel a 6.§ (1) és (2) bekezdésben foglaltakra. Egyéni tagok sorába kérheti felvételét, továbbá az is, aki a fegyveres biztonsági őrséget működtető munkáltatónál, munkakörénél és beosztásánál fogva a fegyveres biztonsági őrök szakmai felügyeletét és ellenőrzését látja el. Továbbá felvételét kérheti a nyugállományú fegyveres biztonsági őr, valamint olyan volt fegyveres biztonsági őr (beosztott és parancsnok), akinek ideiglenesen, vagy véglegesen megszűnt a szolgálati viszonya, de aktív tagja kíván maradni a szervezetnek, ezt kinyilvánítja és legalább 5 éves megszakítás nélküli igazolható fegyveres biztonsági őri szolgálati viszonnyal rendelkezik. A felvételt megtagadó határozat ellen, a Taggyűléshez lehet fellebbezni írásban annak kézhezvételétől számított 15 napon belül.***

7.§ A társult szervezetek tagjaik jogait, valamint kötelezettségeit, az Egyesület és a társult Szervezet közötti megállapodás szabályozza.

8.§ Pártoló tag lehet minden olyan természetes személy, jogi személy, valamint jogi személyiséggel nem rendelkező szervezet, akit három már tag írásban ajánl, és aki az Egyesület Alapszabályát elfogadja, valamint erkölcsileg és anyagilag támogatja az Egyesület működését. A tagfelvétel a rendes tagokra vonatkozó szabályok szerint történik. A pártoló tag, illetve képviselője tanácskozási joggal részt vehet a Taggyűlésen, szintén igénybe veheti az Egyesület szolgáltatásait, de tisztségre nem választható, szavazati joga nincs. A pártoló tagnak tagdíjfizetési kötelezettsége nincs, azonban anyagi jellegű felajánlást tehet, egyebekben jogai és kötelezettségei megegyeznek a rendes tagokéval.

9.§

1. Az egyéni tagok jogai:
	1. Szavazati joggal részt vehet az országos, illetve a helyi csoport taggyűlésein
	2. Küldött lehet az Egyesület Taggyűlésén
	3. Az Egyesület bármely tisztségére megválasztható
	4. Javaslatokat és indítványokat tehet továbbá panasszal, felszólalással, fellebbezéssel fordulhat az Egyesület illetékes szervéhez
	5. Részt vehet az Egyesület rendezvényein, tanfolyamain, szakmai pályázatain.
	6. Igénybe veheti az egyesület rendelkezésére álló eszközeit, továbbá az egyesület által nyújtott kedvezményeket.
2. Az egyéni tag kötelezettségei:

Az egyéni tag kötelezettsége, hogy közreműködjön az egyesület által kitűzött célok megvalósításában, megtartsa a rendelkezéseit, **és minden év február 28.-ig tagdíjat fizessen.**

10.§.

1. A tagság megszűnik:

a) kilépéssel

b) kizárással

c) a tag elhalálozásával

d) társult szervezet esetén, a szervezet megszűnésével illetve a megállapodás felbontásával

e) az egyesület tagját a bírósági ítélet a közügyek gyakorlásától eltiltja

f) a fegyelmi bizottság javaslata alapján a tag Taggyűlés általi kizárásával

g) a tag az Egyesületből írásos bejelentés alapján bármikor kiléphet

1. Azt a tagot, aki az előírt tagsági díjjal fél évnél tovább hátralékban van és azt írásbeli felszólítás ellenére sem rendezi vagy a 9.§ (2) bekezdésben meghatározott kötelezettségeit súlyosan megsértette, az Egyesület Fegyelmi Bizottságának a javaslata alapján a Taggyűlés kizárja a tagok sorából.
2. A kizárást kimondó határozat ellen, annak kézhezvételétől számított 30 napon belül, a Pest-megyei Bírósághoz fordulhat.

IV.

Taggyűlés

11.§

(1) A Taggyűlés az Egyesület legfőbb testületi szerve, a tagok összességének képviselete

(2) „A Taggyűlés az országban működő helyi csoportok taggyűlései által, öt évre választott küldöttekből valamint a társult szervezetek által delegált küldöttekből áll (csoportok esetében minden az 1997. évi CLIX. Törvény 1.§.(3). bekezdés szerinti kötelezettek után 2 fő küldött, társult szervezetek esetében 1 fő küldött delegálható).

 (3) A taggyűlések megtartásával, a küldöttek számával ás megválasztásával kapcsolatban, az Elnökség irányelveket ad ki.

12.§ A Taggyűlés évente egyszer ülésezik, összehívásáról az Elnökség gondoskodik. Ezen kívül az Elnökség a Taggyűlést szükség esetén bármikor összehívhatja. A Taggyűlést írásban kell összehívni, a tervezett napirend megjelölésével, a tervezett időpont előtt 15 nappal. A Felügyelő Bizottság indítványára pedig, 15 napon belül köteles összehívni. A Taggyűlés határozatképes, ha a szabályszerű értesítés után az egyesület tagjainak 50 %-a és még 1 fő jelen van. Határozatképtelenség esetén az ismételten összehívott Taggyűlés, amelyet az elhalasztott Taggyűlést követő 5. napon túlra kell összehívni, azonos napirenddel, a megjelentek számára való tekintet nélkül határozatképes, amennyiben a Taggyűlés tagjainak figyelmét a távolmaradás következményeire az eredeti meghívóban felhívták. Azonban az Alapszabályt nem módosíthatja.

13.§

(1) A Taggyűlés kizárólagos hatáskörrel:

1. Megállapítja és módosítja az Alapszabályt.
2. Értékeli az Egyesület éves tevékenységét, meghatározza a következő évi legfontosabb feladatokat.
3. Meghatározza az Egyesület éves költségvetését, a Felügyelő Bizottság jelentése alapján értékeli az Egyesület gazdálkodását, elfogadja a zárszámadást. A Tag-gyűlés az éves beszámolóról és a közhasznúsági mellékletekkel kiegészített számviteli beszámoló elfogadásáról szóló határozatát az általános szabályok szerint, azaz a jelenlévő, szavazati joggal rendelkező tagok egyszerű

szótöbbségével hozza. A küldött-közgyűlésnek az éves beszámolót legkésőbb az

adott évet követő év május 31-ig kell elfogadni. A közhasznúsági mellékletekkel

kiegészített számviteli beszámoló megjelentetésre kerül az egyesületi honlapon

(www.fboosze.hu.hu)

1. Dönt, más társadalmi szervezetekkel való egyesülés, átalakulás és úgyszintén a feloszlás kimondásáról.
2. Megválasztja ötévi időtartamra az Egyesület tisztségviselőit, az Elnökséget, valamint páratlan számú Felügyelő Bizottságot, Fegyelmi Bizottságot, dönt mindezek visszahívásáról.
3. Megvitatja és elfogadja az Egyesület Szervezeti és Működési Szabályzatát
4. Megállapítja a tagdíj összegét

A tisztségviselő visszahívható:

1. ha feladatát fél évet meghaladóan egyáltalán nem, vagy nem megfelelően látja el
2. amennyiben nem tesz eleget vállalt tisztségéből eredő kötelezettségeinek, kötelezettségeit vétkesen megszegi
3. amennyiben tevékenységével veszélyezteti az Egyesület működését

vagy arra méltatlanná válik,

1. A Taggyűlésen a szavazás nyíltan és általában szótöbbséggel történik
2. Minősített szótöbbség kell:
* az alapszabály elfogadásához, módosításához
* tisztségviselő választáshoz, visszahíváshoz
* más egyesületbe való beolvadáshoz, egyesület szétválásához
1. Minősített többség a tagok kétharmadának szavazata.
2. A Taggyűlés jogosult többségi nyílt szavazattal bármely napirendi pontra zárt ülést elrendelni. Zárt ülés elrendelését kérheti az Elnökség vagy a vezetőséggel azonos számú tagok csoportja.
3. Zárt ülést kell elrendelni:
* fegyelmi ügyek tárgyalásakor
* az egyesület vállalkozási ügyeinek megvitatásakor
* személyi kérdések tárgyalásakor, ha azt az érintett kéri.
1. A Taggyűlésen egy szavazati joga van minden tagnyilvántartásba felvett tagnak.
2. A pártoló tagok és a meghívott vendégek az üléseken tanácskozási joggal vehetnek részt.

(2) A Taggyűlés dönthet az Egyesület működését érintő bármely más kérdésben.

V.

Elnökség

14.§ (1) A Taggyűlések között az Egyesület legfőbb vezető, ügyintéző szerve az Elnökség.

(2) Az Elnökség a Taggyűlés által megválasztott 6 tagú testület, amelynek tagjai:

- az Egyesület elnöke, alelnöke 1, alelnöke 2, alelnöke 3, alelnök 4, és a titkár

 -az Egyesület tisztségviselőinek megválasztása, nyílt szavazással történik.

 (3) Az Elnökség:

* 1. Összehívja a Taggyűlést
	2. Irányítja és szervezi az Egyesület folyamatos működését, gondoskodik az információáramlás megszervezéséről
	3. Gondoskodik a Taggyűlés határozatainak végrehajtásáról, nyilvántartásáról.
	4. Megválasztja a Felügyelő Bizottság és a Fegyelmi Bizottság kivételével az egyesület bizottságait, ellenőrzi azok működését.
	5. Koordinálja az országosan tevékenykedő csoportok munkáját.
	6. Kidolgozza a Felügyelő Bizottság véleményének kikérése után és a Taggyűlés elé, terjeszti az Egyesület éves költségvetését és zárszámadását.
1. Az elnökség maga állapítja meg munkatervét, illetőleg készíti el - Szervezeti és Működési Szabályzatában - ügyrendjét.
2. Dönt minden olyan az Egyesület működését érintő kérdésben, ami nem tartozik a Taggyűlés kizárólagos hatáskörébe.
3. Az Elnökség, üléseit szükség szerint, de legalább évente két alkalommal tartja. Az ülések összehívásáról és előkészítéséről a Titkár gondoskodik.
4. Az elnökség, vagy annak bármely tagjának visszahívását az összes tag több mint felének indítványára a soron következő Taggyűlés vitatja meg, utasítja el, vagy hagyja jóvá.
5. A visszahívás elleni fellebbezést a Taggyűlés bírálja el.
6. Az elnökség határozatait konszenzussal hozza, vita esetén szavazást kell elrendelni, egyenlő szavazási arány esetén az elnök szava dönt.
7. Az Elnökség határozatképes, ha több mint a fele (4 fő) jelen van, döntéseit szótöbbséggel hozza meg.
8. Az elnökség ülésein, az Elnökségen kívül részt vesz a felügyelő bizottság elnöke, valamint a fegyelmi bizottság elnöke, tanácskozási joggal.

15.§ (1) Az Egyesület elnöke és a titkár önállóan jogosultak az Egyesület képviseletére.

Az Elnök vezeti a Taggyűlést és az Elnökség üléseit, ellátja a Taggyűlés, illetve az Elnökség által rábízott feladatokat.

(2) Az elnököt akadályoztatása esetén, annak időtartamára, az Elnökség által megbízott alelnök helyettesíti.

Az Elnökség az alelnököket önálló feladattal is megbízhatja.

l6.§ A Titkár:

1. A Taggyűlés és az Elnökség határozatainak megfelelően folyamatosan intézi az Egyesület ügyeit.
2. Beszámol a Taggyűlésnek az Egyesület ügyeinek intézéséről.
3. Folyamatosan tájékoztatja a területi csoportok vezetőségeit a Taggyűlés, illetve az Elnökség határozatairól.
4. Kapcsolatot tart fenn az Egyesülethez társult szervezetekkel.
5. Az elnök, az alelnökök és a titkár jogosultak utalványozni, ugyanakkor pénzfelvételre kizárólag 2 fő együttesen jogosult.

VII.

Felügyelő Bizottság

18.§. (1) A Felügyelő Bizottság a megválasztását követő ülésen, saját tagjai sorából választja meg a bizottság elnökét, és tagjait. A Felügyelő Bizottság három főből áll.

(2) Az Elnökség tagja nem lehet tagja a Felügyelő Bizottságnak.

(3) A Felügyelő Bizottság:

1. Figyelemmel kíséri az Egyesület alapszabály szerinti működését.
2. Ellenőrzi az Egyesület pénzügyi gazdálkodását, megvizsgálja az Egyesület zárszámadását.

(4) A Felügyelő Bizottság megállapításai és javaslatai alapján az Egyesület Elnöksége köteles a megfelelő intézkedést megtenni, annak végrehajtását ellenőrizni és minderről a Felügyelő Bizottságnak 15 napon belül beszámolni.

(5) A Felügyelő Bizottság tevékenységéről jelentést tesz a Taggyűlésnek

(6) A Felügyelő Bizottság az üléseit szükség szerint tartja, de évenként egyszer össze kell hívni. A Felügyelő Bizottság határozatképes, ha legalább két tagja jelen van, döntéseit szótöbbséggel hozza meg. A bizottság összehívásáról annak elnöke gondoskodik.

(7) Véleményezi az éves költségvetés teljesítését és pénzügyi tervet, javaslatot tesz az egyesület Taggyűlése felé a költségvetési és éves mérleg elfogadására.

(8) Soron kívül köteles a felügyelő bizottság elnöke az ülést összehívni, ha az egyesület működését, gazdálkodását, vagy érdekeit érintő lényeges körülmény merül fel és a hozott határoztatnak megfelelően eljárni az intézkedésre jogosult vezető szerv (elnökség) felé.

 Szükség esetén haladéktalanul köteles értesíteni a törvényességi felügyeletet ellátó szervet.

(9) Nem lehet felügyelő szerv elnöke vagy tagja, illetve könyvvizsgálója az a személy, aki

1. A vezető szerv elnöke vagy tagja
2. a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha a jogszabály másképp nem rendelkezik
3. Az Egyesület cél szerinti juttatásaiból részesül – kivéve a bárki által megkötés nélkül igénybe vehető nem pénzbeli szolgáltatásokat, és az Egyesület tagjainak a tagsági jogviszony alapján nyújtott, létesítő okiratban megfelelő cél szerinti juttatás - , illetve
4. az (első és harmadik bekezdésben) meghatározott személyek hozzátartozója.

VIII.

Fegyelmi Bizottság

19.§ (1) A Fegyelmi Bizottság a megválasztását követő ülésen, saját tagjai sorából választja meg a bizottság elnökét, és tagjait. A Fegyelmi Bizottság három főből áll.

(2) Az Elnökség tagja nem lehet tagja a Fegyelmi Bizottságnak.

(3) A Fegyelmi Bizottság:

1. Figyelemmel kíséri az Egyesület alapszabály szerinti működését.
2. Fegyelmi vétség elkövetése esetén lefolytatja a fegyelmi eljárást
3. Tagdíj nem fizetése esetén javaslatot tesz a tag kizárására a Taggyűlés felé
4. A Fegyelmi Bizottság megállapításai és javaslatai alapján az Egyesület elnöksége köteles a megfelelő intézkedést megtenni, annak végrehajtását ellenőrizni és minderről a Fegyelmi Bizottságnak 15 napon belül beszámolni.

(5) A Fegyelmi Bizottság tevékenységéről jelentést tesz a Taggyűlésnek

(6) A Fegyelmi Bizottság az üléseit szükség szerint tartja, de évenként egyszer össze kell hívni. A Fegyelmi Bizottság határozatképes, ha legalább két tagja jelen van, döntéseit szótöbbséggel hozza meg.

A bizottság összehívásáról annak elnöke gondoskodik.

(7) A Taggyűlésnek évente egy alkalommal beszámolni köteles.

(8) Az Egyesület bármely szervének törvénysértő határozatát bármely tag- a tudomására jutástól számított 30 napon belül – a bíróság előtt megtámadhatja.

(9) A határozat megtámadása a határozat végrehajtását nem érinti, a bíróság indokolt esetben azonban a végrehajtást felfüggesztheti.

(10)Az egyesület működése felett az ügyészség törvényességi felügyeletet gyakorol.

IX.

Területi szervek

20.§ Az Egyesület területi-helyi csoportokat működtethet.

(1) A helyi csoport az országos szervezeten belül, az adott területen működő tagok szervezeti egysége.

(2) A helyi csoport vezető testülete a taggyűlés, amely 3 tagú vezetőséget választ

(3) Az 10 fő feletti csoport, 1 fő csoportvezetőt választ.

(4) Taggyűlést szükség szerint, de legalább évente egy alkalommal kell tartani.

(5) A taggyűlések közötti időszakban a helyi csoport tevékenységét a vezetőség illetve a választott csoportvezető irányítja. A csoport tagjai sorából elnököt és titkárt valamint vezetőségi tagot (tagokat) választ.

21.§ A vezető testületek működésének általános szabályai

(1) A Taggyűlés valamint a helyi csoportok vezetőségei, valamint az Elnökség

(a továbbiakban: vezető testület)

1. akkor határozatképes, ha ülésein tagjainak több mint a fele jelen van,
2. minden tagját egy szavazat illeti meg,
3. határozatait nyílt szavazással, egyszerű szótöbbséggel hozza.

(2) A vezető testület:

1. Üléseiről jegyzőkönyvet köteles vezetni, amelyet a levezető elnök, a jegyzőkönyvvezető és a Taggyűlés által választott két hitelesítő aláírásával igazol.
2. Az ülésekről jelenléti ívet kell készíteni, amelyet a jegyzőkönyvekhez mellékelni kell.
3. A Taggyűlésen minden esetben jegyzőkönyv készül, amely tartalmazza a szavazóképes tagok számát (jelenléti ív), a szavazatok számszerű arányát és a hozzászólások lényegét.
4. A Taggyűlés által hozott határozatok „határozatok köre” című nyilvántartásba kerül bevezetésre, amelyért az egyesület elnöke a felelős.
5. A Taggyűlési határozatokat időrendi sorrendben folyamatos arab számozással per évszám jelöléssel kell nyilvántartani, az évszám utáni zárójeles bekezdéssel a végrehajtásért felelős személy megnevezésével és végrehajtásának határidejével, vagy folyamatos hatályú megjelöléssel.
6. Az egyes határozatok bejegyzéséhez fel kell tüntetni a határozat lényegét (tartalmi jelölés) és a határozatot hozók, ellenzők és tartózkodók számának rögzítésével, amelyet a mindenkori jegyzőkönyvvezető hitelesítők jegyeznek ellen.
7. A határozattal érintettek nevét, vagy személyt írásban kell értesíteni a határozatból folyó feladatok végrehajtására a határozat végrehajtásának határidejével a határozat számának és a tartalmának kivonatos közlésével a határozathozataltól számított nyolc napon belül.
8. A jegyzőkönyvet a megválasztott levezető elnök és a két megválasztott hitelesítő és a jegyzőkönyvvezető írja alá.

X.

Iratokba való betekintés

Az Egyesület tagjai a működésével összefüggésben keletkezett bármely iratba betekinthetnek.

A nem egyesületi tagok kérhetik az iratokba való betekintést az egyesület Taggyűlése által elrendelt zárt ülésen keletkezett iratokon, továbbá a gazdálkodása során létrejött szerződéseken kívül az egyesület valamely elnökségi tagjának jelenlétében, a meghatározott munkanap megjelölt időpontjában az egyesület székhelyén, az előzetes egyeztetés után.

 Az előzetes egyeztetésre az egyesület mindenkori elnöke jogosult, illetve köteles.

XI.

Az Egyesület megszűnése

22.§ Az Egyesület megszűnik:

1. ha a Taggyűlés az Egyesület feloszlását kimondja,
2. ha feloszlatják,
3. ha más szervezettel egyesül,
4. ha megszűnését megállapítják.

Az Egyesület megszűnése esetén – a hitelezők kielégítése után - vagyonáról a Taggyűlés rendelkezik, felszámolóként az Egyesület volt ügyintéző szerve az Elnökség jár el.

Az Egyesületet a bíróság feloszlatja, vagy megállapítja annak megszűnését és a vagyon hovafordításáról rendelkezés nem született, vagyona a hitelezők kielégítése után a helyi önkormányzat tulajdonába kerülhet és azt közérdekű célra kell fordítani.

23.§ Az Egyesületet Bíróság jegyzi be, veszi nyilvántartásba. Az alapszabályban nem rögzített ügyekben a Ptk. és az egyesülési jogról szóló 1989. évi II. törvényben és az egyéb vonatkozó hatályos jogszabályokban foglaltak az irányadók.

Az Alapszabályt a 2013.november 11.-i Taggyűlés fogadta el, rendelkezései e naptól lépnek hatályba.

Budapest, 2013. november 11.

Szigeti Lajos

 Elnök